Róžant (SN/MWj). Něšto stow křižerjow ze wšitkich serbskich katolskich wosadow je so wčera k dźaknym křižerskim kemšam w Róžeńčanskej putniskej cyrkwi zhromadźiło. Dokelž woni w lěće 2020 scyła jěchać njesmědźachu a loni jenož we wobmjezowanej měrje, so w zašłymaj lětomaj tež dźakna Boža mša wotměć njemóžeše. Loni su ju w mjeńšej formje w jednotliwych wosadach swjećili. Ćim dźakowniši křižerjo běchu, zo móžachu so wčera móhłrjec jako wukónc swojeje słužby w Róžeńće zetkać.
Hłowny celebrant bě Radworski farar Beno Jakubaš. Wón swjećeše Božu mšu hromadźe z wjacorymi serbskimi duchownymi a z čłonami Budyskeho tachantskeho kapitla swjateho Pětra a strowješe tež wšitkich wěriwych, kotřiž běchu přez Serbski rozhłós z kemšerjemi zwjazani.
Lena Hauptmann nominowana
Halle. Delnjoserbska šansoneta Lena Hauptmannojc je ze swojim duwom LeDazzo nominowana za wubědźowanje „Women in Jazz – next generation virtuell 2022“ a zdobom za Jazzowe myto města Halle 2023. Hač do 12. meje móža zajimcy swoje tři hłosy za dohromady 22 jazzowych hudźbnicow z Argentinskeje, Němskeje, Awstriskeje, Pólskeje, Ruskeje a ze Słowjenskeje zapodać, a to online pod .
Incidenca z kóždym dnjom niša
Budyšin. Incidenca w Hornjej Łužicy dale woteběra. Po Roberta Kochowym instituće je wona dźensa w Budyskim wokrjesu 274,5. RKI zdobom wo dalšich 446 natyknjenjach z koronawirusom informuje. Zhorjelski wokrjes je wčera za dobu wot Zeleneho štwórtka wo 241 infekcijach, mjez nimi je 45 dźěći, rozprawjał. Incidenca po RKI je tam dźensa 186,4.
Pilnje jejka debili
Předjězbu njewobkedźbował
Dźěwin. Wjacori zranjeni běchu wuslědk wobchadneho njezboža jutrowničku popołdnju w Dźěwinje. 91lětny wodźer awta njebě tam předjězbu dalšeho jězdźidła wobkedźbował a do njeho zrazy. Štyri wosoby so ćežko zranichu, mjez nimi bě dźewjeć měsacow stary ćěšenk.
Biosferowy rezerwat Hornjołužiska holoa a haty słuša wot lěta 1996 do wšědneho žiwjenja wobydlerjow w třiróžku Wojerecy-Budyšin-Niska. Nětko rozmysluja wo rozšěrjenju.
Radwor (MDź/SN). Biosferowy rezerwat Hornjołužiska hola a haty rozpřestrěwa so tuchwilu na něhdźe 30 000 hektarach. Zarjadnistwo rezerwata tuchwilu pruwuje, hač by rozšěrjenje teritorija móžne było – wo dohromady 8 000 hektarow. Potrjechena by tež Radworska gmejna była. Tohodla su wo tym na zašłym posedźenju tamnišeje gmejnskeje rady rěčeli.
Zarjadnistwo je gmejnu a hosći wo tym informowało, kak by rozšěrjeny rezerwat wupadać móhł. Chasow, Łupoj, Kamjenej a někotre dalše wsy bychu sobu do rezerwata zapřijeć móhli. Tak tež někotre kónčiny Njeswačanskeje gmejny, wosebje tamniše haty. Zarjadnistwo rezerwata chce nětko w jědnaće gmejnach, kiž bychu potrjechene byli, wo tutej ideji informować. Z nazběranymi pokiwami bychu potom wotwažowali, hač tajki proces rozšěrjenja rezerwata zahaja abo nic.
Bohatosć widźomnu sčinić
Podstupim. Braniborske kulturne ministerstwo je namjetowało „Błótowski čołm – twar a wužiwanje“ do cyłozwjazkoweho zapiska za imaterielne kulturne namrěwstwo zapřijeć. Próstwu podało je Błótowske towarstwo z Lubina. Čołm twori identitu za błótowski region a je wusko ze zachowanjom tradicionalneje kulturneje krajiny a ze žiwjenjom Serbow w Delnjej Łužicy zwjazany.
Žane informacije infekcijow dla
Budyšin. Jutrownych swjatych dnjow dla njepředleža Roberta Kochowemu institutej žane informacije wo aktualnych natyknjenjach z koronawirusom w Budyskim a Zhorjelskim wokrjesu. Dźensa wot RKI podata incidenca za wokrjes Budyšin je 371,8, za wokrjes Zhorjelc 248,2. Tam rozprawjachu zeleny štwórtk wo 263 infekcijach a sydom smjertnych padach z doby wot 30. měrca do 8. apryla.
Wjesne tafle přeměnili
szl_Latn szl_Latn gle_Latn szl_Latn pol_Latn szl_Latn lvs_Latn ces_Latn szl_Latn szl_Latn pol_Latn szl_Latn szl_Latn szl_Latn hrv_Latn szl_Latn slv_Latn